**Beszélgetéstéma osztályfőnöki órára**

1. Mi jut eszetekbe az *átok* és *áldás* szavakról? (ötletelés csoportmunkában)
2. Az ötletek közös megbeszélése
3. Ismertek-e olyan kifejezéseket, amelyekben ez a két szó átvitt értelemben szerepel? pl. áldott állapotban van (Sokszor nem örülnek a terhességnek.), az átkosban (történelmi korszak volt) stb.
4. Hisztek-e a szó teremtő erejében? Hisztek-e abban, hogy ,,fog az átok”? Vagy az áldásnak van hatása?
5. Mire gondoltok a templomban, mikor a pap megáldja a gyülekezetet? Tulajdonítottok-e ennek jelentőséget?
6. Áldottnak érzed-e magad? Miért? Milyen áldások vannak az életedben?
7. Olvassátok el a köv. szöveget! Mire kér áldást?

*Ősi ír áldás*

*Áldott legyen a Fény, amely rád világít*

*És a fény, amely benned van.*

*Az áldott napfény sugározzon be Téged*

*És melegítse fel szívedet,*

*Míg úgy nem lobog, mint a kandallók tüze.*

*Így minden idegen melegedni jöhet Hozzád*

*És minden barátod is.*

*Sugározzék szemedből a fény,*

*Mint ablakokba állított gyertyák fénye,*

*Mely a viharban vándorlókat hívogatja.*

*Áldott legyen a rád hulló lágy, édes eső!*

*Hulljanak lelkedre a cseppek*

*És csalogassák ki a virágokat,*

*Hogy illatukkal megteljék a levegő.*

*De áldott legyen a nagy vihar és rázza meg lelkedet,*

*Hogy fényesre és tisztára mossa*

*És sok kis tavacskát hagyjon hátra,*

*Amelyben megcsillan az ég kékje*

*És időnként egy csillag is.*

*Legyen áldott a Föld, az egész földkerekség,*

*Hogy mindenütt kedvesen fogadjon*

*Bármerre is vezessen utad.*

*Legyen puha a föld****,***

*Amikor terhétől fáradtan lepihensz*

*És legyen könnyű,*

*Amikor majd kint fekszel alatta.*

*Olyan könnyen terüljön el fölötted,*

*Hogy lelked kiröppenhessen felfelé*

*És elérje útja végén az*

*ISTENT!*